สถานีสวนจตุจักร

สถานีสวนจตุจักร () เป็นสถานีรถไฟฟ้าใต้ดิน ในเส้นทางรถไฟฟ้ามหานคร สายเฉลิมรัชมงคล ที่ถนนพหลโยธิน กรุงเทพมหานคร บริเวณหน้าสวนจตุจักร เป็นจุดเชื่อมต่อการเดินทางที่สำคัญของกรุงเทพฯ ด้านเหนือ เนื่องจากสามารถเชื่อมต่อกับสถานีหมอชิต ซึ่งเป็นสถานีของรถไฟฟ้าบีทีเอส สายสุขุมวิท ได้โดยตรง และมีลานจอดรถขนาดใหญ่ให้บริการผู้โดยสาร นอกจากนี้ยังอยู่ไม่ไกลจากสถานีขนส่งผู้โดยสารกรุงเทพ (จตุจักร) หรือหมอชิตใหม่ สถานีขนส่งสายเหนือและตะวันออกเฉียงเหนือ ซึ่งสามารถเดินทางต่อไปได้ด้วยรถประจำทางและแท็กซี่

ที่ตั้ง 
ถนนพหลโยธิน ฝั่งทิศตะวันตก ในอาณาเขตสวนจตุจักรด้านทิศใต้ ตรงข้ามศูนย์ซ่อมบำรุงหมอชิตของรถไฟฟ้าบีทีเอส (สถานีขนส่งหมอชิตเดิม) ในพื้นที่แขวงจตุจักร เขตจตุจักร กรุงเทพมหานคร

แผนผังสถานี

รายละเอียดของสถานี

สีสัญลักษณ์ของสถานี 
ใช้สีน้ำเงินตกแต่งกระเบื้องที่เสา ผนังและขอบด้านบนของแนวประตูกั้นชานชาลา เพื่อแสดงการเชื่อมต่อกับระบบรถไฟลอยฟ้า

รูปแบบของสถานี 
เป็นสถานีใต้ดิน กว้าง 30 เมตร ยาว 369 เมตร ระดับชานชาลาอยู่ลึก 17 เมตรจากผิวดิน เป็นชานชาลาแบบกลาง (Station with Central Platform)

ทางเข้า-ออก 
 1 ตลาดนัดจตุจักร (ลิฟต์ / บันไดเลื่อน)
 2 สวนจตุจักร, ป้ายรถประจำทางไปห้าแยกลาดพร้าว (บันไดเลื่อน)
 3 ป้ายรถประจำทางไปถนนกำแพงเพชรและสถานีขนส่งจตุจักร, ลานจอดรถ, อาคารบีทีเอส, ซอยเฉยพ่วง (บันไดเลื่อน)
 4 ป้ายรถประจำทางไปสะพานควาย, สถาบันการบินพลเรือน, กรมการขนส่งทางบก (ลิฟต์ / บันไดเลื่อนขึ้น)
 ทุกช่องทางสามารถเชื่อมต่อ

สิ่งอำนวยความสะดวก 
 ลิฟท์สำหรับผู้พิการ ทางเข้า-ออกหมายเลข 1 และหมายเลข 4

ศูนย์การค้าภายในสถานี 
ภายในสถานีสวนจตุจักร ได้จัดให้มีส่วนร้านค้าหรือเมโทรมอลล์ที่ชั้นบนสุดของสถานี เปิดให้บริการเมื่อวันที่ 23 กุมภาพันธ์  2551 ในชื่อ "Underground Shop by Metro Mall" เป็นศูนย์การค้าสถานีที่ 3 ในระบบรถไฟฟ้ามหานคร ถัดจากสถานีสุขุมวิท และสถานีพหลโยธิน (รถไฟฟ้ามหานคร) โฉมใหม่เปิดให้บริการเมื่อวันที่ 18 มกราคม 2562

เวลาให้บริการ

จุดเชื่อมต่อการเดินทาง 

|-
| รถไฟฟ้าขนส่งมวลชน
| 
| รถไฟฟ้าบีทีเอส สายสุขุมวิท
|-
| รถโดยสารประจำทาง 
| 
|-
| รถชัตเติลบัส 
| 
| เชื่อมต่อไปยัง ศูนย์แสดงสินค้าและการประชุม อิมแพ็ค เมืองทองธานี
|}

สถานที่สำคัญใกล้เคียง 
 ลานจอดรถ (จอดแล้วจร)
 สวนจตุจักร
 ตลาดนัดจตุจักร
 กรมการขนส่งทางบก
 สถาบันการบินพลเรือน
 บริษัท ระบบขนส่งมวลชนกรุงเทพ จำกัด (มหาชน)
 ศูนย์การค้ามิกซ์ จตุจักร
 ตึก S-OASIS

ระเบียงภาพ

อ้างอิง

แหล่งข้อมูลอื่น 

 แผนที่จากเว็บไซต์บีอีเอ็ม

สถานีรถไฟฟ้ามหานคร สายเฉลิมรัชมงคล
สิ่งก่อสร้างตั้งแต่ พ.ศ. 2547
สวนจตุจักร